Yevroittifoq “Skripallar ishi” tufayli GRU rahbariga qarshi sanksiyalar joriy etdi

Yevroittifoq “Skripallar ishi” tufayli GRU rahbari, uning o‘rinbosari va ikki nafar xodimiga qarshi sanksiyalar joriy etdi.
Bryusselning ta'kidlashicha, ular "2018 yil 4 martda Solsberida asabni falajlovchi zaharli moddani saqlash, olib borish va foydalanish" uchun javobgardirlar.
Shuningdek, Suriyadagi ilmiy-tadqiqot markazining besh nafar mansabdoriga nisbatan ham cheklovlar joriy etilgan.
Sanksiyalar Yevroittifoq mamlakatlariga kirishni taqiqlash va aktivlarni muzlatishni nazarda tutadi. Bundan tashqari, YeIdagi jismoniy va yuridik shaxslarga sanksiyalar ro‘yxatiga kiritilganlarga mablag‘ taqdim etishi taqiqlangan.
Kremlning ta'kidlashicha, "Skripallar ishi" bo‘yicha ayblovlar asossizdir, chunki Moskvaga hech qanday dalil taqdim etilmagan.